Document ID: /roh_data/filtered/fineweb-2-filterrobots_roh.jsonl.gz/73919

Svizra - Svizra refusa assistenza giudiziala a la Tirchia
La Svizra ha danovamain refusà da porscher assistenza giudiziala a la Tirchia. Quai en connex cun la persecuziun da critichers da la regenza. L’Uffizi federal da giustia ha renvià la segunda da totalmain quatter dumondas da la Tirchia.
Gia mez mars aveva la Svizra refusà da porscher assistenza giudiziala pervi dad offensiun dal president tirc. L’act stoppia esser chastiabel en il stadi nua che la dumonda vegnia tschentada, ha argumentà l’Uffizi federal da giustia sia decisiun. Sche las ulteriuras duas damondas èn gia refusadas n'è betg vegnì communitgà.